CELEX: 62015TN0564
Language: da
Date: 2015-09-25 00:00:00
Title: Sag T-564/15: Sag anlagt den 25. september 2015 — Spliethoff’s Bevrachtingskantoor mod Kommissionen

30.11.2015   
            
            
               DA
            
            
               Den Europæiske Unions Tidende
            
            
               C 398/65
            
         Sag anlagt den 25. september 2015 — Spliethoff’s Bevrachtingskantoor mod Kommissionen
   (Sag T-564/15)
   (2015/C 398/79)
   Processprog: engelsk
   
      Parter
   
   
      Sagsøger: Spliethoff’s Bevrachtingskantoor BV (Amsterdam, Nederlandene) (ved advokat P. Glazener)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 17. juli 2015 om afvisning af sagsøgerens forslag som svar på indkaldelse af forslag i forbindelse med Kommissionens gennemførelsesafgørelse C(2014)1921 final af 26. marts 2014 om etablering af det flerårige arbejdsprogram om finansiel bistand i forbindelse med Connecting Europe-faciliteten annulleres.
            
         
               —
            
            
               Kommissionen tilpligtes at vedtage en ny afgørelse vedrørende sagsøgerens forslag, hvorved der tages hensyn til Rettens dom inden for tre måneder fra datoen for dommens afsigelse.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende vedrører et åbenbart urigtigt skøn.
               
                           —
                        
                        
                           Bedømmelsen af sagsøgerens forslag er fejlagtig for så vidt angår tildelingskriterierne relevans, påvirkning og kvalitet. Med en korrekt vurdering af disse tildelingskriterier skulle forslaget have været valgt til EU-samfinansiering.
                        
                     
         
               2.
            
            
               Andet anbringende vedrører tilsidesættelse af ligebehandlingsprincippet.
               
                           —
                        
                        
                           Kommissionen har tilsidesat ligebehandlingsprincippet i den anfægtede afgørelse, eftersom den ikke har udvalgt sagsøgerens forslag, hvorimod den valgte andre, tilsvarende forslag vedrørende emissionsreducerende teknologier.